బి.ఎన్. విజయ కుమార్ (కర్ణాటక రాజకీయ నాయకుడు)

బి.ఎన్. విజయ కుమార్ (అక్టోబర్ 1958 - 4 మే 2018) కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు జయనగర్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం 
బి.ఎన్. విజయ కుమార్ 1990లో భారతీయ జనతా పార్టీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1999 శాసనసభ ఎన్నికలలో జయనగర్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఆర్. రామలింగారెడ్డి చేతిలో 13931 ఓట్ల తేడాతో ఓడిపోయాడు. ఆయన 2004 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఆర్. రామలింగారెడ్డి చేతిలో 2650 ఓట్ల తేడాతో ఓడిపోయాడు.  

విజయ కుమార్ 2008 శాసనసభ ఎన్నికలలో జయనగర్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎం.సురేష్ పై 22594 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2013 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎం.సి. వేణుగోపాల్ పై 12312 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 
మరణం
బి.ఎన్. విజయ కుమార్ జయనగర్ నియోజకవర్గంలో జరిగిన ఎన్నికల ర్యాలీలో పాల్గొంటూ 59 ఏళ్ల వయసులో గుండెపోటు రావడంతో జయదేవా ఇన్‌స్టిట్యూట్ ఆఫ్ కార్డియాక్ సైన్సెస్ అండ్ రీసెర్చ్ సెంటర్‌లోని సూపర్ స్పెషాలిటీ ఆసుపత్రిలో చేరి చికిత్స పొందుతూ 2018 మే 4న గుండెపోటుతో మరణించాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2008 కర్ణాటక శాసనసభ్యులు
వర్గం:2013 కర్ణాటక శాసనసభ్యులు
వర్గం:భారతీయ జనతా పార్టీ రాజకీయ నాయకులు